b"\n_START_ARTICLE_\nGuminukas\n_START_PARAGRAPH_\nGuminukas (angl. gummi candy, gummy candy, gummies; vok. Gummi) \xe2\x80\x93 tvirtos konsistencijos \xc5\xbeelinis saldainis, pagamintas i\xc5\xa1 stingdikli\xc5\xb3, cukraus, maistini\xc5\xb3 r\xc5\xabg\xc5\xa1\xc4\x8di\xc5\xb3, kvapi\xc5\xb3j\xc5\xb3 med\xc5\xbeiag\xc5\xb3 ir da\xc5\xbeikli\xc5\xb3 tirpalo. Tai kramt\xc5\xabs (angl. chewy) saldainiai, paprastai gaminami naudojant \xc5\xbeelatin\xc4\x85._NEWLINE_JAV ir Vokietijoje populiariausi guminukai yra guminukai me\xc5\xa1ku\xc4\x8diai (angl. gummi bears). Kitos \xc4\xafprastin\xc4\x97s guminuk\xc5\xb3 formos yra buteliukai, kirminai, varl\xc4\x97s, rykliai, kareiv\xc4\x97liai, \xc5\xbemogaus k\xc5\xabno dalys (\xc5\xa1irdys, p\xc4\x97dos, veidai), \xc5\xa1viesofor\xc5\xb3 signal\xc5\xb3 \xc5\xbemogeliukai (vok. Ampelm\xc3\xa4nnchen), smurfai._NEWLINE_Guminukai kartais gaminami jungiant su kitokiais saldaini\xc5\xb3 komponentais \xe2\x80\x93 zefyrais (angl. marshmallow), \xc5\xa1okoladu, r\xc5\xabg\xc5\xa1\xc4\x8diuoju cukrumi)._NEWLINE_Guminukai jau senai yra populiar\xc5\xabs saldainiai. Juos i\xc5\xa1rado Vokietijoje Hans Riegel. kompanijos \xe2\x80\x9eHaribo\xe2\x80\x9c \xc4\xafk\xc5\xabr\xc4\x97jas.\n_START_SECTION_\nMe\xc5\xa1ku\xc4\x8diai\n_START_PARAGRAPH_\nGuminukai me\xc5\xa1ku\xc4\x8diai sukurti Vokietijoje, kur jie \xc5\xbeinomi kaip {de|Gummib\xc3\xa4r}} 'gumin\xc4\x97s me\xc5\xa1kos' arba vok. Gummib\xc3\xa4rchen 'guminiai me\xc5\xa1ku\xc4\x8diai'. Juos 1922 m. gaminti prad\xc4\x97jo saldaini\xc5\xb3 meistro Hans Riegel Sr. 1920 m. \xc4\xafkurta kompanija \xe2\x80\x9eHaribo\xe2\x80\x9c.\n_START_SECTION_\nKirminai\n_START_PARAGRAPH_\nGuminukai kirminai yra da\xc5\xbena guminuk\xc5\xb3 r\xc5\xab\xc5\xa1is, 1981 m. liepos 15 d. prad\xc4\x97ta gaminti kompanijos \xe2\x80\x9eTrolli\xe2\x80\x9c, Vokietijos kompanijos \xe2\x80\x9eMederer GmbH\xe2\x80\x9c filialas (\xe2\x80\x9eTrolli\xe2\x80\x9c JAV filialas nuo 1996 m. priklauso kompanijai \xe2\x80\x9eKraft Foods\xe2\x80\x9c). Prad\xc5\xbeia sutapo su guminuk\xc5\xb3 me\xc5\xa1ku\xc4\x8di\xc5\xb3 60-osiomis metin\xc4\x97mis. Vidutiniai \xe2\x80\x9eTrolli\xe2\x80\x9c gaminami kirmin\xc4\x97liai yra apie 5 cm ilgio. Guminukai kirminai b\xc5\xabna nuo 10 iki 25 cm ilgio ir b\xc5\xabna dviej\xc5\xb3 spalv\xc5\xb3 (ir dviej\xc5\xb3 skirting\xc5\xb3 skoni\xc5\xb3), kurie kirmino viduryje pereina vienas \xc4\xaf kit\xc4\x85. Kai kuri\xc5\xb3 kit\xc5\xb3 prekini\xc5\xb3 \xc5\xbeenkl\xc5\xb3 guminukai kirminai gali b\xc5\xabti daugiau nei 2 spalv\xc5\xb3 ir ilgesni nei original\xc5\xabs Trolli Brite Crawlers. Jie gali b\xc5\xabti padengti r\xc5\xabg\xc5\xa1\xc4\x8dia ar kitokia danga.\n_START_SECTION_\nButeliukai\n_START_PARAGRAPH_\nGuminukai buteliukai paprastai b\xc5\xabna klasikini\xc5\xb3 \xe2\x80\x9eCoca-Cola\xe2\x80\x9c buteli\xc5\xb3 pavidalo, kolos skonio. Tokius guminukus gamina daug kompanij\xc5\xb3. Fizzy Blue Bottles, gaminami \xe2\x80\x9eLutti\xe2\x80\x9c kompanijos, paprastai b\xc5\xabna pardavin\xc4\x97jami kaip piltiniai (angl. pick and mix) saldainukai. Jie forma labai pana\xc5\xa1\xc5\xabs \xc4\xaf koka-kolos buteliukus, b\xc5\xabna m\xc4\x97lyni ar rausvi, paprastai r\xc5\xabg\xc5\xa1t\xc5\xabs. Kitos kompanijos gaminamas variantas Blue Bottles yra labiau kramt\xc5\xabs, kietesni ir saldesni.\n_START_SECTION_\n\xc5\xbdiedai\n_START_PARAGRAPH_\n\xc5\xbdied\xc5\xb3 pavidalo guminukai da\xc5\xbeniausiai b\xc5\xabna apibarstyti cukraus ar r\xc5\xabg\xc5\xa1\xc4\x8diais milteliais. Vienas da\xc5\xbeniausi\xc5\xb3 ir populiariausi\xc5\xb3 \xc5\xbeied\xc5\xb3 skoni\xc5\xb3 yra persik\xc5\xb3, kiti skoniai yra \xc5\xbealio obuolio, meliono, aviet\xc4\x97s, any\xc5\xbeiaus. Any\xc5\xbeiniai \xc5\xbeiedai da\xc5\xbeniausiai b\xc5\xabna padengto \xc5\xa1okolado glaistu. Vienas \xc5\xbeinomiausi\xc5\xb3 guminuk\xc5\xb3 \xc5\xbeied\xc5\xb3 gamintoj\xc5\xb3 yra \xe2\x80\x9eTrolli\xe2\x80\x9c. \xc5\xa0ios kompanijos asortimente \xc5\xbeiedai sudaro \xc5\xbeymi\xc4\x85 dal\xc4\xaf.\n_START_SECTION_\nRaudonos varl\xc4\x97s\n_START_PARAGRAPH_\nAustralijoje nuo ma\xc5\xbedaug 1930 m. buvo labai populiar\xc5\xabs varli\xc5\xb3 pavidalo guminukai. Jie b\xc5\xabna raudoni ar \xc5\xbeali, nors visus paprastai vadina angl. red frogs 'raudonosios varl\xc4\x97s'.\n_START_SECTION_\nDantys\n_START_PARAGRAPH_\nAustralijoje nuo ma\xc5\xbedaug 1930 m. buvo labai populiar\xc5\xabs dant\xc5\xb3 pavidalo guminukai. Jie b\xc5\xabna rausvos ir baltos spalvos, kur rausva spalva yra danten\xc5\xb3 spalva, o balta \xe2\x80\x93 pa\xc4\x8di\xc5\xb3 dant\xc5\xb3 spalva. Skonis silpnai m\xc4\x97tinis, primenantis dant\xc5\xb3 past\xc4\x85."